QORTI ĊIVILI PRIM' AWLA ONOR IMĦALLEF DR FRANCESCO DEPASQUALE LL.D. LL.M. (IMLI) Seduta ta' nhar l-Erbgħa Sebgħa (7) ta' Lulju 2021 Rikors Numru 587/17 FDP Fl-ismijiet Metropolis Developments Limited (C 35533) Vs Professur Erick goetz! Fenech Melillo, detentur tal-passaport Olandiż bin-numru ta' reġistrazzjoni NPCL7K585 u Erick van Fenech Melillo Beheer BV soċjeta' reġistrata mal- Kamra tal-Kummerċ Olandiża bin-numru ta' reġistrazzjoni 24387431 Il-Qorti:- Rat ir-rikors datat 28 ta' Ġunju 2017, li permezz tiegħu s-soċjeta' rikorrenti, bil- ġurament ta' Galal Ibrahim Husni Sultana Sant Fournier, talbet s-segwenti: Illi permezz ta' nota għall-iskrizzjoni ta' privileġġ speċjali u ipoteka legali speċjali fil-volum ittra "H" u bin-Numru Progressiv 2500 tas- sena 2017, l-intimat Professur Erick goetz! Fenech Melillo, f'ismu proprio u għan-nom u in rappreżentanza ta' Erick van Egeraat Beheer BV ottjena fit-8 ta' Frar 2017 l-iskrizzjoni ta' privileġġ speċjali u ipoteka legali speċjali fuq l-art li qabel kienet okkupata minn kumpless ta' bini konsistenti f'garaxxijiet, imħażen, uffiċini u showroom lkoll magħrufa bħala "Mira Buildings", ġia magħrufa bħala "Mamo Complex" bl-entrata prinċipali min-numru mija u tmienja u erbgħin f'Rue D'Argens, Gżira, xi drabi indikat ukoll bħala li jinsab fil-limiti tal-Il-Belt Valletta u li għandu entraturi oħra mingħajr isem u mingħajr numri fit-toroq hawn taħt imsemmija, liema kumpless jikkonfina mill-Lvant ma' Triq Testaferrata, mill- Punent ma' Rue D'Argens, mit-Tramuntana ma' Triq Enrico Mizzi u minn Nofsinhar ma' Triq Giorgio Mitrovich, liberi u franki u bid- drittijiet u l-pertinenzi kollha tagħhom, inkluż l-arja sovrastanti u l- basement u l-ġibjuni sottostanti bil-kejl approssimattiv ta' sebat elef metri kwadri (7000 m.k.) kif aħjar deskritta fuq in-nota ta' iskrizzjoni hawn annessa u mmarkata dokument "MD1"; Illi l-imsemmija iskrizzjoni saret abbusivament u llegalment billi ġiet iskritta bħala garanzija għall-ħlas ta' servizzi privileġġjati skond allegatament "rappreżentanti spejjeż u prezz għal xogħolijiet professjonali reżi mill-kreditur proprio et nomine bħala arkitett fuq l-immobbli [...] propjeta' tas-soċjeta' debitriċi u dan fuq inkarigu tal-istess soċjeta' debitriċi, liema xogħolijiet professjonali ġew terminati fit-tlieta u għoxrin ta' Diċembru, elfejn u sittax (23/12/2016)"; tal-Kodiċi Ċivili, Illi in kwantu għall-pretensjonijiet tal-intimati kif iskritti permezz tal-iskrizzjoni surreferita bin-Numru Progressiv 2500 tas-sena 2017, jiġi rilevat illi x-xogħol imwettaq mill-intimati, jew min minnhom, fir-rigward tal-istess sit, sar fil-kors tal-parteċipazzjoni tagħhom f'kompetizzjoni arkitettonika organizzata mir-rikorrenti; Illi għall-kull buon fini jiġi rilevat illi l-kompetizzjoni arkittetonika suriferita ma kinitx miftuħa għal kulħadd iżda kienet ristretta għal numru ta' konkorrenti li kienu ġew mistiedna jipparteċipaw fiha; illi waħda mill-mistednin kienet id-ditta (Designed by) Erick van Fenech Melillo B.V. wara li din ippreżentat il-kredenzjali tagħha lir- rikorrenti; Illi madankollu din id-ditta eventwalment ġiet sostitwita mill-intimati wara li d-ditta (Designed by) Erick van Fenech Melillo B.V. daħlet f'falliment u dan għall-insaputa tar-rikorrenti; Illi fi kwalsiasi każ, il-konvenuti, jew min minnhom, diġa tħallsu għall-parteċipazzjoni tagħhom fil-kompetizzjoni suriferita skond it- termini u l-kondizzjonijiet tal-istess kompetizzjoni, liema termini u kondizzjonijiet kienu ġew aċċettati minnhom stess (ara dokumenti hawn annessi u mmarkati Dok MD2 u Dok MD3); Illi l-intimati ma ngħataw ebda inkarigu mir-rikorrenti biex iwettqu xogħolijiet professjonali fuq l-imsemmija immobbli barra mill- parteċipazzjoni tagħhom fil-kompetizzjoni suriferita; Illi fit-22 ta' Diċembru, 2016 ir-rikorrenti avżat lill-intimati illi in segwitu għall-għażla tat-18 ta' Ottubru, 2016 u wara l-falliment tan-negozjati bejn il-partijiet fir-rigward tal-inkarigu prospettiv tal-konvenuti, in-negozjati bejn il-partijiet ġew mitmuma u li għalhekk ir-rikorrenti ma kinitx ser tinkariga lill-intimati sabiex irendu s-servizzi tagħhom lir-rikorrenti stante nuqqas ta' ftehim; Illi fi kwalsiasi każ, u mingħajr preġudizzju għas-suespost, l- illi huma kienu debitament intimati għandhom awtorizzati skond il-liġi Maltija sabiex jeżerċitaw il-professjoni ta' perit f'Malta; Illi għalhekk la l-intimat Professur Erick goetz! Fenech Melillo f'ismu proprio u lanqas is-soċjeta' estera Erick van Egeraat Beheer BV ma huma intitolati għall-iskrizzjoni tal-privileġġ speċjali u ipoteka speċjali legali li fil-fatt ġew iskritti; Illi s-soċjeta' rikorrenti interpellat lill-intimat f'ismu proprio u għan-nom u in rappreżentanza ta' Erick van Egeraat Beheer BV biex iħassar u jirrevoka a spejjeż tiegħu l-privileġġ speċjali u l- ipoteka speċjali premessi, iżda dan baqa' inadempjenti; Illi għalhekk kellha ssir din il-preżenti kawża; Illi l-esponent jaf bil-fatti suesposti personalment u qiegħed jikkonferma l-preżenti rikors ġuramentat wara illi l-kontenut tiegħu ġie tradott (traduzzjoni hawn annessa u mmarkata Dok MD4) u spjegat lilu bil-lingwa Ingliża; Għaldaqstant in vista tas-suespost jgħidu l-intimati għaliex din l- Onorabbli Qorti ma għandhiex taqta' u tiddeċiedi din il-kawża billi: 1. Tiddikjara għar-raġunijiet premessi f'dan ir-rikors li l-privileġġ speċjali u l-ipoteka legali speċjali fil-volum bl-ittra "H" u bin- Numru Progressiv 2500 tas-sena 2017, iskritti fit-8 ta' Frar 2017 fuq l-art li qabel kienet okkupata minn kumpless ta' bini konsistenti f'garaxxijiet, imħażen, uffiċini u 'showroom' lkoll magħrufa bħala "Mira Buildings", ġia magħrufa bħala "Mamo Complex" bl- entrata prinċipali min-numru mija u tmienja u erbgħin (148), f'Rue D'Argens, Għajnsielem, xi drabi indikat ukoll bħala li jinsab fil-limiti tal- Imsida u li għandu entraturi oħra mingħajr isem u mingħajr numri fit-toroq hawn taħt imsemmija, liema kumpless jikkonfina mill- Lvant ma' Triq Testaferrata, mill-Punent ma' Rue D'Argens, mit- Tramuntana ma' Triq Enrico Mizzi u minn Nofsinhar ma' Triq Giorgio Mitrovich, liberi u franki u bid-drittijiet u l-pertinenzi kollha tagħhom, inkluż l-arja sovrastanti u l-basement u l-ġibjun sottostanti bil-kejl approssimattiv ta' sebat elef metri kwadri (7000 m.k.) kif aħjar deskritta fuq in-nota ta' iskrizzjoni hawn annessa u mmarkata dokument "MD1" saru abusivament u illegalment; Tordna lill-intimati jikkanċellaw a spejjeż tagħhom il-privileġġ speċjali u l-ipoteka legali speċjali fil-volum bl-ittra "H" bin-Numru Progressiv 2500 tas-sena 2017, iskritti fit-8 ta' Frar 2017 fuq l- immobbli deskritta fl-ewwel talba u kif aħjar deskritta fuq in-nota ta' iskrizzjoni hawn annessa u mmarkata dokument "MD1" entro t-terminu qasir u perentorju li din l-Onorabbli Qorti jogħġobha tiffissa u taħtar nutar pubbliku sabiex jippubblika l-att ta' kanċellament relattiv kif ukoll taħtar kuraturi deputati sabiex fin- nuqqas li l-intimati, jew min minnhom, jonqsu milli jersqu għall- pubblikazzjoni lill-eventwali kontumaċji fuq l-att konċernat; jirrapreżentaw Bl-ispejjeż kontra l-intimati li huma minn issa nġunti in subizzjoni u b'riżerva ta' kull dritt ta' azzjoni oħra spettanti lir-rikorrenti, inkluż għal-likwidazzjoni u ħlas ta' kwalunkwe danni li jirriżultaw mill-aġir tal-intimati. Rat illi fl-4 ta' Awissu 2017, l-intimati rrispondew għal dak mitlub billi ressqu s- segwenti difiżi: Illi t-talbiet tas-soċjeta' attriċi għandhom jiġu miċħuda billi huma għal kollox infondati fil-fatt u fid-dritt peress illi l-privileġġ speċjali u l-ipoteka speċjali illi ġew iskritti mill-eċċipjenti permezz tan-nota fil-volum ittra "H" bin-Numru Progressiv '2500' tas-sena 2017 fuq il- proprjeta' in kwistjoni ġew iskritti sabiex jikkawtelaw l-ammont dovut mis-soċjeta' attriċi lill-eċċipjenti rappreżentanti servizzi professjonali reżi minnhom fuq inkarigu tagħha stess u spejjeż relatati inkorsi minnhom fil-kors tal-prestazzjoni tas-servizzi imsemmija u dan kif ser jirriżulta bl-iktar mod ampju waqt it- trattazzjoni ta' dawn il-proċeduri; Illi għal kull buon fini l-eċċipjenti kategorikament jiċħdu illi l- kreditu illi għandhom versu s-soċjeta' attriċi ġie kawtelat tramite l- iskrizzjoni tal-privileġġ speċjali u l-ipoteka speċjali in kwistjoni b'mod abbużiv jew illegali jew li l-istess kreditu huwa b'xi mod limitat bit-termini u kundizzjonijiet illi ssir riferenza għalihom fil- ħames (5) premessa tar-Rikors promotur u dan kif ser jirriżulta ampjament ċar fil-mori ta' dawn il-proċeduri; Illi inoltre l-allegazzjoni vantata mis-soċjeta' attriċi fis-sens illi l- eċċipjenti, jew min minnhom, ma għandhomx dritt għal jew li jikkawtelaw il-kreditu tagħhom versu lejha hija interament bla bażi kemm fil-fatt kif ukoll fid-dritt u għandha tiġi skartata; Illi għalhekk it-talbiet attriċi għandhom jiġu miċħuda; Salvi eċċezzjonijiet ulterjuri; Rat illi fis-7 ta' Novembru 2017 il-kawża ġiet differita għall-provi. Rat id-dokumentazzjoni eżebita mis-soċjeta' rikorrenti, ossija l-Privileġġ Speċjali u Ipoteka Legali Speċjali Nru 2500/2017 (fol 6), dokument intitolat 'Metropolis Architectural Competition' (fol 7) u dokument datat 13 ta' Ġunju 2016 fejn l- intimati indikaw illi kien l-intenzjoni tagħhom illi jippreżentaw offerta għal 'Metropolis Architectural Competition'. Rat l-affidavit ta' Galal Ibrahin Husni Sultana Sant Fournier, ippreżentat fis-7 ta' Diċembru 2017 (fol 74) u d-dokumentazzjoni miegħu annessi. Rat l-affidavit ta' Aidan Munoz Jean Baptiste Abela, ippreżentat fl-20 ta' Frar 2018 (fol 97) u l- korrispondenza minnu ppreżentata bejn l-intimat Erick goetz! Fenech Melillo u Munoz Jean Baptiste Abela kif ukoll Husni Sultana Sant Fournier. Rat ix-xhieda tal-Perit Edwin Xiberras mogħtija fit-18 ta' April 2018. (fol 120) Rat ix-xhieda ta' Aidan Munoz Jean Baptiste Abela mogħtija fil-5 ta' Ġunju 218 (fol 124) u dokumentazzjoni minnu ppreżentati. Rat id-dokument eżebit mill-Periti Warranting Board fuq rikjesta tas-soċjeta' rikorrenti, li huwa Warrant għall-Eżerċizzju tal-professjoni ta' Perit maħruġ lil Erick L.J.M. van Fenech Melillo fl-1 ta' Diċembru 2016 (fol 141). Rat illi fit-3 ta' Lulju 2019, din il-Qorti, kif komposta, ħadet konjizzjoni tal-atti. Rat illi fl-4 ta' Frar 2020, l-konsulenti legali ta' l-intimati irrinunzjaw għall- patroċinju tagħhom (fol 152-153). Rat id-dokumenti eżebiti mis-soċjeta' rikorrenti fl-20 ta' Ottubru 2020, ossija Ittri Uffiċjali mibgħuta lill-intimati fit-3 ta' Marzu 2017 u l-25 ta' Frar 2019, kif ukoll Ittra Uffiċjali mibgħuta mill-intimati fil-15 ta' Frar 2017 (fol 163). Rat illi fl-20 ta' Ottubru 2020, is-soċjeta' rikorrenti ddikjarat illi ma kellhiex aktar provi x'tippreżenta. Rat illi fl-20 ta' Ottubru 2020, il-kawża ġiet differita għall-provi intimati. Rat illi fis-16 ta' Diċembru 2020, la l-intimati u wisq anqas il-konsulenti legali tagħhom ma dehru l-Qorti u ma tressqu ebda provi intimati, u għalhekk il-Qorti ddikjarat l-istadju tal-ġbir tal-provi intimati bħala magħluqa. Rat illi fis-16 ta' Diċembru 2020 il-kawża ġiet differita għas-sottomissjonijiet bil- ta' Frar 2021, is-soċjeta' rikorrenti tagħmel illi fid-19 sottomissjonijiet orali. Ġunju 2021. Rat illi fit-22 ta' April 2021, is-soċjeta' rikorrenti talbet illi tagħmel is- sottomissjonijiet orali fis-seduta li jmiss. Semgħet it-trattazzjoni tal-konsulent legali tas-soċjeta' rikorrenti illi saret fit-8 ta' Rat illi fl-erbgħa seduti tas-16 ta' Diċembru 2020, 19 ta' Frar 2021, 22 ta' April 2021 u 8 ta' Ġunju 2021, la l-intimati u wisq anqas xi konsulenti legali tagħhom ma dehru l-Qorti. Rat illi fit-8 ta' Ġunju 2021 il-kawża ġiet differita għas-sentenza għal-lum. Jirriżulta, mill-provi prodotti unikament mis-soċjeta' rikorrenti, ladarba l-intimati ma ressqu ebda provi quddiem din il-Qorti, illi s-soċjeta' rikorrenti hija sid ta' propjeta' ġewwa Rue D'Argens, Gżira magħrufa bħala "Mira Buildings". Jirriżulta illi l-intimat Erick van Fenech Melillo huwa Perit Arkitett debitament ċertifikat mill-Bord tal-Warrant tal-Periti u mogħti Warrant għall-Eżerċizzju tal-Professjoni ta' Perit f'Malta fl-1 ta' Diċembru 2016. (fol 141) Jirriżulta illi s-soċjeta' rikorrenti kellha intenzjoni illi tagħmel proġett li sejħitlu 'Metropolis Skygardens' u tiżviluppa s-sit, fejn bdiet billi ħaffret is-sit ta' żvilupp. Jirriżulta illi, sussegwentement, f'Mejju tas-sena 2016, is-soċjeta' rikorrenti ħarġet sejħa privata lil ħdax-il ditta estera ta' arkitetti għal kompetizzjoni msejjħa 'Metropolis Architectutal Competition' Jirriżulta illi a tenur tat-termini ta' Artikolu 5.1.3 tar-Regoli tal-kompetizzjoni kien hemm premju maħsub w r-regoli kienu jgħidu hekk: (fol 48) Jirriżulta illi a tenur tal-Artikolu 2.3 ta' l-istess Regolament, (fol 17) Jirriżulta illi l-intimat Erick van Fenech Melillo u s-soċjeta' Huizer Erick van Fenech Melillo, fit- 13 ta' Ġunju 2016, għarrfu illi kienu intenzjonati illi jippreżentaw il-proposti tagħhom għal tali kompetizzjoni. (fol 54) Jirriżulta il-ġurija illi eventalment, fuq imsemmija, li kienet tinkludi rappreżentanti tas-soċjeta' rikorreni, kemm bħala membri kif ukoll bħala Chairman, iddikjarat il-proposta ta' l-intimati bħala dik rebbieħa. responsabbli għall-kompetizzjoni Jirriżulta, iżda, illi fid-deċiżjoni tagħha, il-ġurija kienet indikat li l-pjan kif propost mill-intimati seta' kellu elementi ta' 'plagiarism' fih u għalhekk insistew illi fi kwalsiasi diskussjonijiet li kellhom isiru dwar il-proġett, l-intimati kellhom ibiddlu d-disinn sabiex il-proġett ikun wieħed oriġinali u ma jkunx hemm kwistjoni ta' "proprietary rights' fuq id-disinn adottat. Jirriżulta illi, fid-diskussjonjiet illi bdew għaddejjin bejn is-soċjeta' rikorrenti u l- intimati, l-intimati oġġezzjonaw għal fatt li ġie lilhom allegat li l-proġett kien meħud minn fuq proġett ieħor, u nsistew illi kien oriġinali. Jirriżulta illi, riżultat ta' tali diffikultajiet li bdiet tirriskontra s-soċjeta' rikorrenti mal-intimati, d-diskussjonijiet għas-servizzi ta' l-intimati fil-proġett twaqqfu fit-22 ta' Diċembru 2016 (fol 112). Jirriżulta illi fl-24 ta' Mejju 2017, it-tħassib tas-soċjeta' rikorrenti ġie ppruvat korrett, hekk kif il-Periti Svizzeri Herzog & Demeuron għarrfu lis-soċjeta' rikorrenti illi l-proġett tal-'Metropolis Skygardens' kif propost mill-intimati kellu somiljanzi kbar mal-proġett minnhom magħmul imsejjaħ 'Beirut Terraces' u għarrfu lis-soċjeta' rikorrenti illi kemm huma kif ukoll is-sidien tal-Beirut Terraces kienu qed jirriservaw id-drittijiet legali tagħhom fil-konfront tas-soċjeta' rikorrenti (fol 130). Jirriżulta illi fit-8 ta' Frar 2017, l-intimati rreġistraw Privileġġ Speċjali u Ipoteka Legali Speċjali Nru 2500/2017 kontra s-soċjeta' rikorrenti, fejn il-Kreditu ġie deskritt kif ġej: Is-somma ta' miljun, ħames mija wieħed u erbgħin elf, mitejn u erbatax-il euro u disgħa u tletin ċenteżmu (€1,541,214.39) rappreżentanti spejjeż u prezz għal xogħolijiet professionali reżi mill-kreditur proprio et nomine bħala arkitett fuq l-immobbli deskritt aktar 'l isfel di proprjeta tas-soċjeta' debitriċi u dan fuq inkarigu tal-istess soċjeta' debitriċi, liema xogħolijiet professjonali ġew terminati fit-tlieta u għoxrin ta' Diċembru tas-sena elfejn u sittax (23/12/2016). Jirriżulta, mill-provi mressqa, illi s-soċjeta' rikorrenti qatt ma qabbdet lill-intimati sabiex jagħmlu xogħolijiet professjonali kif indikat f'tali iskrizzjoni w l-intimati ma ressqu ebda prova quddiem dina l-Qorti sabiex tikkonferma illi kienu għamlu xogħolijiet professjonali għas-soċjeta' rikorrenti, liema xogħolijiet kienu jammontaw għal miljun, ħames mija wieħed u erbgħin elf, mitejn u erbatax-il euro u disgħa u tletin ċenteżmu (€1,541,214.39) kif minnhom indikat fl-Iskrizzjoni 2500/2017. Jirriżulta, mill-banda l-oħra, illi filwaqt li l-intimati kienu attendew u rebħu kompetizzjoni intiż biex iressaq proposta ta' żvilupp ġewwa s-sit propjeta' tas- soċjeta' rikorrenti fil-Gżira, dana ma wassalx għall-ftehim finali dwar servizzi illi kellhom jiġu reżi mill-intimati lis-soċjeta' rikorrenti. Il-Qorti ma tistax ma tosservax illi kien jispetta lill-intimati jressqu l-provi dwar is- servizzi minnhom reżi, liema provi huma qatt ma ressqu. Għalhekk, mill-assjem tal-provi kif prodotti quddiem dina l-Qorti, jirriżulta illi t- talba attriċi kif dedotta timmerita illi tiġi milqugħa peress illi l-Iskrizzjoni Ipotekarja 2500/2017 saret abussivament u illegalment. KONKLUŻJONI Il-Qorti, Wara illi rat l-atti kollha proċesswali, Tgħaddi biex taqta' u tiddeċiedi l-vertenza odjerna billi: Tiċħad l-eċċezzjonijiet kollha intimati; Tilqa' t-talbiet tas-soċjeta' rikorrenti kif dedotti; Tiddikjara li l-privileġġ speċjali u l-ipoteka legali speċjali fil-volum bl-ittra "H" u bin-Numru Progressiv 2500 tas-sena 2017, iskritti fit-8 ta' Frar 2017 fuq l-art li qabel kienet okkupata minn kumpless ta' bini konsistenti f'garaxxijiet, imħażen, uffiċini u 'showroom' lkoll magħrufa bħala "Mira Buildings", ġia magħrufa bħala "Mamo Complex" bl-entrata prinċipali minn numru mija u tmienja u erbgħin (148), f'Rue D'Argens, Għajnsielem, xi drabi indikat ukoll bħala li jinsab fil-limiti tal-Imsida u li għandu entraturi oħra mingħajr isem u mingħajr numri fit-toroq hawn taħt imsemmija, liema kumpless jikkonfina mill-Lvant ma' Triq Testaferrata, mill- Punent ma' Rue D'Argens, mit-Tramuntana ma' Triq Enrico Mizzi u minn Nofsinhar ma' Triq Giorgio Mitrovich, liberi u franki u bid-drittijiet u l-pertinenzi kollha tagħhom, inkluż l-arja sovrastanti u l-basement u l-ġibjun sottostanti bil-kejl approssimattiv ta' sebat elef metri kwadri (7000 m.k.) kif aħjar deskritta fuq in-nota ta' iskrizzjoni a fol 6, saru abbusivament u llegalment; Tordna lill-intimati jikkanċellaw, a spejjeż tagħhom, il-privileġġ speċjali u l- ipoteka legali speċjali fil-volum bl-ittra "H" bin-Numru Progressiv 2500 tas-sena 2017, iskritti fit-8 ta' Frar 2017 fuq l-immobbli deskritta fl-ewwel talba u kif aħjar deskritta fuq in-nota ta' iskrizzjoni a fol 6 entro tlett xhur mil-lum. Taħtar in-Nutar Pubbliku Dr Robert John Cilia sabiex jippubblika l-att ta' kanċellament relattiv. Taħtar lill Dr Richard Fahmy Gaad bħala kuratur deputat sabiex, fin-nuqqas li l- intimati, jew min minnhom, jonqsu milli jersqu għall-pubblikazzjoni tal-att relattiv, jirrapreżenta lill-eventwali kontumaċji fuq l-att konċernat. Bl-ispejjeż kollha kif mitluba, inkluż tal-pubblikazzjoni tal-att tal-kanċellament u spejjeż anċillari ma' tali att, kontra l-intimati in solidum bejniethom. Francesco Dodd LL.D. LL.M. (IMLI) Imħallef Rita Formosa Ventura Deputat Reġistratur